Letters from Iwo Jima

Letters from Iwo Jima (euskaraz Gutunak Iwo Jimatik) 2006ko Clint Eastwood estatubatuar zinema zuzendari eta ekoizlearen gerra film bat da. Tadamichi Kuribayashik idatzi eta Tsuyuko Yoshidak argitaratutako Picture Letters from Commander in Chief (Buruzagi nagusiaren irudizko gutunak) liburuan oinarritua dago. Bertan, Ken Watanabe, Kazunari Ninomiya, Tsuyoshi Ihara, Ryō Kase eta Nakamura Shidō aktoreek antzeztu zuten.

Filma Bigarren Mundu Gerran Pazifikoko Gerran jazotako Iwo Jimako guduaren japoniar ikuspuntua ematen saiatu zen; aldiz, zuzendari berak zuzendutako Flags of Our Fathers (Geure aiten banderak) gudu berberaren estatubatuar ikuspuntua eman zuen. Film osoa japonieraz dago.

Oscar Sarietarako lau izendapen jaso zituen, eta bat irabazi, Soinu edizio onenaren Oscar Saria (Alan Robert Murray). Atzerritar hizkuntzako film onenaren Urrezko Globo Saria ere irabazi zuen.

 Argumentua 

2005ean japoniar arkeologo batzuk Iwo Jimako lurpeko tunel batzuk ikertzen ari direla lurperatutako zerbait topatu dute. Ondoren filmak denboran atzera egiten du: Bigarren Mundu Gerra(1939-1945), 1944. urtean, Pazifikoko Gerran. Iwo Jimako guduan, 20.000 japoniarrek eta 7.000 estatubatuarrek bizia galdu zuten. Guduaren helburua japoniarrentzat berez inolako garrantzirik ez zuen uharte txiki hura beren eskuetan mantentzea izan zen, uharteak balio estrategiko handia baitzuen, Japoniako ataria izanik. Tadamichi Kuribayashi (Ken Watanabe) jeneralak uharteko erresistentzia lurpeko tunel sistema baten bidez antolatu zuen.

 Aktoreak 
 Aktorea  PertsonaiaKen WatanabeTadamichi Kuribayashi jeneralaKazunari NinomiyaSaigoTsuyoshi IharaTakeichi Nishi baroiaRyo KaseShimizuShidou NakamuraIto tenienteaNae YukiHanakoHiroshi WatanabeFujita tenienteaTakumi BandoTanida kapitainaYuki MatsuzakiNozaki

 Kanpo estekak 
 Letters from Iwo Jima filmaren fitxa irakurgai 
 Letters from Iwo Jima filmaren trailer edo iragarkia ikusgai. Youtube.com 

Kategoria:Ameriketako Estatu Batuetako filmak
Kategoria:Soinu edizio onenaren Oscar Saria irabazi duten filmak
Kategoria:Pazifikoko Gerrari buruzko filmak
Kategoria:Drama filmak
Kategoria:Japonierazko filmak
Kategoria:Uharteetan girotutako filmak
Kategoria:Film epistolarrak
Kategoria:Atzerriko hizkuntzako film onenaren Urrezko Globo saridunak